Document ID: 31998R1407

KOMISSION ASETUS (EY) N:o 1407/98,
annettu 1 päivänä heinäkuuta 1998,
poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kahdennentoista kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
klassisen sikaruton puhjettua tietyillä Espanjan tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksessa (EY) N:o 913/97 (3), sellaisena kuin se on viimeksi muutettuna asetuksella (EY) N:o 1147/98 (4),
poikkeuksellisten tukitoimenpiteiden nopeassa ja tehokkaassa toiminnassa on tällä hetkellä vaikeuksia, jotka johtuvat porsaita käsittelevien teurasjätteiden käsittelylaitosten kapasiteettiongelmista; tämän vuoksi on syytä sallia porsaiden teurastus ja varastointi kylmävarastoissa,
eläinlääkinnällisten ja kaupallisten rajoitusten jatkumisen vuoksi on syytä lisätä toimivaltaisille viranomaisille toimitettavien lihotussikojen määrää, jotta poikkeustoimenpiteitä voidaan jatkaa tulevina viikkoina, sekä mukauttaa asetuksen (EY) N:o 913/97 liitteessä II säädetty tukeen oikeutettujen alueiden luettelo vastaamaan nykyistä eläinlääkinnällistä ja terveydellistä tilannetta,
tukitoimenpiteiden loppuminen, koska tukikelpoiset porsaat on käytetty kokonaan, on johtanut eläinten painon huomattavaan nousuun ja tämän seurauksena eläinten hyvinvoinnin kannalta kestämättömään tilanteeseen; tämän vuoksi on aiheellista lisätä tukikelpoisten eläinten määrää 12 päivästä kesäkuuta 1998, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 913/97 seuraavasti:
1. Korvataan 3 artiklan kolmannessa alakohdassa ja liitteen III 2 kohdassa ilmaisu "lihotussiat" ilmaisulla "eläimet".
2. Korvataan liite I tämän asetuksen liitteellä I.
3. Korvataan liite II tämän asetuksen liitteellä II.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Asetuksen 1 artiklan 2 kohdan säännöksiä sovelletaan kuitenkin 12 päivästä kesäkuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 1998.

Labels: 3
17
18
6